နန်းတော်ဦးအဆောင်

တည်နီရာ
မြောက်ဦးနန်းတော်ကုန်းဧ့ အရှေ့ဘက် (၁) ဖာလုံခန့်အကွာ၊ ရွှေဂူတောင် တောင်တန်းဧ့ တောင်ဘက်အဆုံးထိပ်၊ ရွှေဂူတောင် ပိဋကတ်တိုက်အရှေ့မြောက်ဘက်တွင် တည်ဟိပါရေ။ ကုသိုလ်သျှင် ကောဇာ (၇၉၂) ခု၊ အေဒီ (၁၄၃၀) ခုနှစ်တွင် ဘုရင်မင်းစောမွန်မှ တည်ဆောက်ခပါရေ။ 

သမိုင်းအကျဉ်း

မြောက်ဦးခေတ်အစောပိုင်းတွင် ဘုရင်မင်းစောမွန် တည်ဆောက်ခပြီး ခေတ်အဆက်ဆက် အသုံးပြုခရေ အဆောင်တော် (၁) ခုဖြစ်ရေဟု သိဟိရပါရေ။ မြောက်ဦးခေတ် ပျက်သုဉ်းပြီးနောက် မြို့ဝန်တိနီထိုင်ခကတ်ပြီး အင်္ဂလိပ်ခေတ်တွင်လည်း အင်္ဂလိပ်တိနီထိုင်ခရေ နန်းတော်ဦးဆောင် အဆောက်အဦတစ်ခုပင် ဖြစ်ပါရေ။ 

ဗိသုကာလက်ရာ
ရွှေတောင် တောင်တန်းဧ့ တောင်ဘက်အဆုံး ပေ (၁၀၀) နီးပါးခန့် အမြင့်တွင် တည်ဆောက်ထားရေ အဆောက်အဦတစ်ခုပင်ဖြစ်ပါရေ။ လက်ဟိအခြေအနီ၌ အမြင့် (၅) ပေခန့်ဟိရေ တံတိုင်း (၄) ဘက်နန့် အုတ်ခုံသာ တွေ့ဟိနိုင်ပါတော့ရေ။ တံတိုင်း ၄ ဘက်ဧ့ တောင်မြောက်၊ အရှေ့အနောက်အကျယ်မှာ ပေ (၁၀၀) ခန့်စီဟိပါရေ။ တံတိုင်း (၄) ဘက်စလုံး၌ စောင်းတန်းလှေကား လေးစင်းတွေ့ဟိရပါရေ။ တောင်အောက်သို့ အဆင်းအတက်လုပ်ရေ လှေကားတိပင်ဖြစ်ရေ။ လက်ဟိအခြေအနီ၌ အရှေ့ဘက်လှေကားကို မတွိဟိနိုင်ပါယာ။ လှေကားတိအကျယ်မှာ (၁၂) ပေ ခန့်စီဟိရေကို တွေ့ဟိရပါရေ။ အနောက်ဘက်လှေကားမှာ အရှည်ဆုံးဖြစ်ပြီး ကျောက်အုတ်တိဖြင့် တည်ဆောက်ထားရေ။

ကိုးကား
မြောက်ဦးဒေသ ရှေးဟောင်းအဆောက်အဦးများ (ရှေးဟောင်းသုတေသနနှင့် အမျိုးသားပြတိုက်ဦးစီးဌာန၊ ယဉ်ကျေးမူဝန်ကြီးဌာန) -၂၀၁၅

Category:ရခိုင်ပြည်ဟိထင်ရှားရေ ပုထိုးတော်တိ